  Туспуктэм: pelmenfest.ru Наталия Сильвестрова 0+ «Пельняньлэн дунневыл нуналэз» фестиваль улсын 11-тӥ тулыспалэ ӵужонболъя ӵошатсконъёс ортчытозы. Со сярысь Удмуртиысь тӧролэн но кивалтэтлэн пресс-службазы ивортӥз. Ӵужонбол со аспӧртэмлыко хоккей, кудаз клюшкаен интые ӵужонэн шудо, нош шайба интые – туп Ӵошатсконъёсы 18 аресысен пыриськыны луэ. Одиг командаын пиосмуртъёс но нылкышноос огазьын шудыны быгато. Оглом командаын тямыс мурт луыны кулэ – куать мурт шудэ но кыкез воштыны дсямын. Ужрадэ пыриськон понна куриськон келяны но шудонлэн куронъёсыныз тодматскыны Пельнянь фестивальлэн сайтаз луэ. Куриськонъёсты 7-тӥ толсурозь куто. Тодэ вайытом, туэ фестиваль 6-11 тулыспалэ «Асьме сямен! Удмурт сямен! Ческыт!» мереткыл (девиз) улсын ортчоз. Ужрад улсын нырысьсэ улсын нырысьсэ мемъёсъя «Пельмем» конкурс, кылбуръёсъя «Пельнянь чуръёс» вожвылъяськон, пельнянь кутонъя дунневыл нунал но «Пельменный кубок КВН» радъяськозы. Тол бызьылонъёс туэ Иж тымет вылын ортчозы, озьы ик  чорыганъя «Шудо визнан» чемпионат радъялозы. Та дыре «Удмуртия – пельняньлэн дорез (0+) фотомарафон мынэ ни. Тегъёс: Пельняньлэндунневылнуналэз ӵошатсконъёс Спорт Удмуртия  